Ο **Ιντάν Όφερ** (εβραϊκά: עידן עופר‎‎ γεννημένος στις 5 Μαΐου 1955) είναι ένας Ισραηλινός επιχειρηματίας και φιλάνθρωπος στο Λονδίνο, με ενδιαφέροντα πάνω στη ναυτιλία, στη γεώτρηση και στην εξόρυξη. Είναι ο ιδρυτής της "Tanker Pacific" και διευθυντής της "Quantum Pacific Group", μιας εταιρείας μετοχών. Είναι κύριος μέτοχος της Pacific Drilling, που είναι στη λίστα του Χρηματιστηρίου της Νέας Υόρκης, της Israel Corporation που είναι στη λίστα του Χρηματιστιρίου του Τελ Αβίβ και της Kenon Holdings που είναι στη λίστα και των δύο χρηματιστηρίων. Έκανε τη μεγαλύτερη δωρεά που έχει γίνει ποτέ σε μια Βρετανική σχολή επιχειρήσεων, το 2013.

Πρώτα χρόνια
------------

Ο Ιντάν Όφερ γεννήθηκε το 1955 η Μαρία Γκαντώνα. Ο πατέρας του, Σάμμυ Όφερ, ήταν Ισραηλινός ναυτιλιακός μεγιστάνας με καταγωγή από τη Ρουμανία. Η μητέρα του, Αβίβα Όφερ, ζει στο Λονδίνο. Έχει έναν αδελφό, τον Εϊάλ Όφερ

Ο Όφερ μεγάλωσε στη Χάιφα, και εκτέλεσε την υποχρεωτική του στρατιωτική υπηρεσία στο Ισραηλινό Ναυτικό, όπου υπηρέτησε ως υπαρχηγός σε περιπολικό σκάφος. Αποφοίτησε από το Πανεπιστήμιο της Χάιφα με Bachelor πάνω στην επιστήμη των οικονομικών και της ναυτιλίας. Μετά πήρε το Master's του πάνω στη διοίκηση επιχειρήσεων από τη Σχολή Επιχειρήσεων του Λονδίνου τη δεκαετία του 1980.

Επαγγελματική σταδιοδρομία
--------------------------

Ξεκίνησε την καριέρα του επεκτείνοντας την οικογενειακή του επιχείρηση στο Χονγκ Κονγκ στη δεκαετία του 1980. Ύστερα, εργάστηκε στη Σιγκαπούρη και στις Η.Π.Α.. Το 1989, έγινε ο ιδρυτής του "Tanker Pacific", ο οποίος πλέον είναι ο μεγαλύτερος ιδιωτικός στόλος δεξαμενόπλοιων στον κόσμο.

Είναι Πρόεδρος της "Quantum Pacific Group", μια εταιρεία επενδύσεων χαρτοφυλακίου με έδρα το Γκέρνσεϊ. Είναι επίσης και ο κύριος μέτοχος της "Pacific Drilling", μια δημόσια εταιρεία η οποία βρίσκεται στη λίστα του χρηματιστηρίου της Νέας Υόρκης, και της "Israel Corporation" τη μεγαλύτερη δημόσια εταιρεία επενδύσεων, η οποία είναι και στη λίστα του χρηματιστηρίου του Τελ Αβίβ. Υπήρξε Πρόεδρος της "Israel Corporation" από το 1999 έως και το 2010, αλλά και μέλος του διοικητικού της συμβουλίου από το 1999 έως και το 2013. Έχει υπηρετήσει στα Συμβούλια της "Synergy Ventures και της Aspect "Enterprise Solutions". Υπήρξε και επενδυτής της "Better Place", μιας εταιρείας ηλεκτρικών αυτοκινήτων, η οποία χρεοκόπησε τον Μάιο του 2013.

Το 2014, ίδρυσε την εταιρεία "Kenon Holdings" ως ένα απόσπασμα από την "Israel Corporation". Είναι μια εταιρεία χαρτοφυλακίου που δίνει έμφαση κυρίως στις επιχειρήσεις που δραστηριοποιούνται στον τομέα της αυτοκινητοβιομηχανίας και της ενέργειας. Αυτή κληρονόμησε κάποιες από τις επενδύσεις που κατείχε προηγουμένως η "Israel Corporation", για παράδειγμα, την "Qoros", ένα κοινό σχέδιο που δημιουργήθηκε σε συνεργασία με την "Chery Automobile", η οποία κατασκευάζει αυτοκίνητα που προορίζονται για μια «νέα, διεθνούς φήμης αγορά» στην Κίνα. Άλλες επενδύσεις περιλαμβάνουν την "Zim Integrated Shipping Services" και την "IC Power". Περιλαμβάνουν επίσης και την "Inkia Energy", μια Περουβιανή ενεργειακή εταιρεία και θυγατρική της "IC Power". Εν τω μεταξύ, η "Israel Corporation" διατηρεί επενδύσεις σε διυλιστήρια πετρελαίου αλλά και σε Ισραηλινά χημικά.

Εργάζεται στο Συμβουλίο Εξωτερικών Σχέσεων και στο Συμβούλιο του Κοσμήτορα της "Σχολής Κυβερνήσεων John F. Kennedy" του Πανεπιστημίου του Χάρβαρντ. Με τον Richard Branson και με άλλους, είναι συνιδρυτής του "Carbon War Room", μια ομάδα που αφορά τον προβληματισμό πάνω στην αλλαγή του κλίματος και βασίζεται στην Ουάσινγκτον, D.C.Σύμφωνα με τους "The Financial Times", είναι "ένας φιλελεύθερος του Τελ Αβίβ στο καλούπι του παλιού Ισραηλινού Εργατικού Κόμματος".

Λίγο μετά το θάνατο του πατέρα του, το 2011, κληρονόμησε το μισό της περιουσίας του πατέρα του. Επιπλέον, κληρονόμησε το ήμισυ της "τεράστιας συλλογής" της σύγχρονης τέχνης που κατείχε ο πατέρας του. Ως αποτέλεσμα, μέχρι το 2013, ήταν ο πλουσιότερος άνθρωπος στο Ισραήλ. Σύμφωνα με τη "Forbes", ο Idan Ofer είχε καθαρή αξία 4,1 δισεκατομμυρίων δολαρίων, τον Ιανουάριο του 2015.

Αθλητισμός
----------

Το 2018, ο Ofer αγόρασε μερίδιο της τάξης του 51% μέσω του Quantum Pacific Group στον Πορτογαλικό ποδοσφαιρικό σύλλογο FC Famalicão, το οποίο στη συνέχεια αυξήθηκε στο 85% το 2019. Το 2019, η Famalicão ανέβηκε στο κορυφαίο πρωτάθλημα ποδοσφαίρου στην Πορτογαλία, την Primeira Liga. Ο Ofer κατέχει επίσης μερίδιο 32% στον 
Ισπανικό ποδοσφαιρικό σύλλογο Atlético Madrid.

Σκάνδαλα
--------

Ο Ofer κατακρίθηκε στο Ισραήλ για αποφυγή φόρων μετακομίζοντας στο Λονδίνο, για ρύπανση από τα χημικά του εργοστάσια, και για τον πλούσιο τρόπο ζωής του. Το 2014, φέρεται να πλήρωσε την Ισραηλινή κατασκοπευτική εταιρεία Black Cube για να εντοπίσει πληροφορίες για τον τότε Ισραηλινό υπουργό Οικονομικών Yair Lapid και άλλους κυβερνητικούς αξιωματούχους σε μια προσπάθεια να επηρεάσει τη φορολογική πολιτική.

Φιλανθρωπική Δράση
------------------

Το 2013, δώρισε 25 εκατομμύρια λίρες (40 εκατομμύρια δολάρια) στη σχολή επιχειρήσεων του Λονδίνου, μέσω του Ιδρύματος "Idan and Batia Ofer" Ως αποτέλεσμα της φιλανθρωπικής του ενέργειας, η LBS καθιέρωσε το κέντρο "Sammy Ofer" προς τιμήν του πατέρα του. Βρίσκεται στο "Old Marylebone Town Hall", ένα ιστορικό κτίριο που ενοικιάζεται από το πανεπιστήμιο από το 2012 και βρίσκεται υπό ανακαίνιση ως προς τις αίθουσες διδασκαλίας για φοιτητές και ακαδημαϊκούς στο LBS. Tο 2013, ήταν η μεγαλύτερη ιδιωτική δωρεά που πραγματοποιήθηκε ποτέ σε βρετανική σχολή επιχειρήσεων.

Το 2013, έκανε δωρεά στη σχολή κυβερνήσεων "John F. Kennedy" του Πανεπιστημίου του Χάρβαρντ για την ίδρυση του ταμείου υποτροφιών "Sammy Ofer" για τους αναδυόμενους ηγέτες από το Ισραήλ και την Παλαιστίνη, ένα πρόγραμμα υποτροφιών για ισραηλινούς και παλαιστινίους φοιτητές για να παρακολουθήσουν τη σχολή. Παρέχει πλήρη διδασκαλία κάθε χρόνο σε τέσσερις Ισραηλινούς ή Παλαιστίνιους φοιτητές, που έχουν επιδείξει τη δέσμευσή τους στο να προωθήσουν την ειρήνη στην περιοχή.

Μαζί με τη σύζυγό του, Batia, έχει κάνει φιλανθρωπικές δωρεές στο Εβραϊκό Μουσείο του Λονδίνου.

Προσωπική ζωή
-------------

Έχει παντρευτεί τέσσερις φορές. Η τέταρτη σύζυγός του είναι η Batia-Ofer, γνωστή φιλανθρωπος, που υπηρετεί στο συμβουλευτικό συμβούλιο του "Sotheby's". Έχει πέντε παιδιά. Έμεναν στο Arsuf, κοντά στο Τελ Αβίβ, μέχρι και το 2013. Η κόρη του, Leigh Ofer, κατοικεί στη Νέα Υόρκη. Τα υπόλοιπα παιδιά του κατοικούν στο Λονδίνο.

Παραπομπές
----------

1. ↑  *Davos 2014 Participant List*. data.qz.com/2014/davosattendees/data/davos14list.json.
2. ↑  www.bloomberg.com/billionaires/profiles/idan-ofer/.
3. 1 2 3 4 5 6 7 8 9 10 11 12  "Idan Ofer". Forbes. Ανακτήθηκε στις 18 Ιανουαρίου του 2015
4. 1 2 3 4  John Reed, "Idan Ofer: fleeing Israel’s new populism" The Financial Times, 12 Απριλίου 2013
5. 1 2  Isabel Kershner, "Sammy Ofer, Magnate and Israeli Power Broker, Dies at 89" The New York Times, 4 Ιουνίου 2011
6. 1 2 3 4  John Reed, "Israel’s richest man risks anger over UK move" The Financial Times, 8 Απριλίου 2013
7. 1 2  Alistair Dawber, [  "Israel’s wealthiest man Idan Ofer set to move to London amid tax row"] The Independent, 9 Απριλίου 2013
8. 1 2  "Israeli Billionaire Idan Ofer's Moving to London. No Loss to Us." Haaretz, 10 Απριλίου 2013
9. 1 2 3 4 5 6  "Stocks - Bloomberg – Idan Ofer" bloomberg.com. Ανακτήθηκε στις 31 Ιουλίου του 2017.
10. 1 2 3 4 5 6  "Who we work with | The Climate Group – Idan Ofer" Αρχειοθετήθηκε 2019-03-04 στο Wayback Machine. theclimategroup.org. Ανακτήθηκε στις 31 Ιουλίου 2017.
11. 1 2 3 4 5  "Israeli-Born Billionaire Idan Ofer Donates £25 Million to London Business School"  Algemeiner Journal, 2 Οκτωβρίου του 2013
12. 1 2 3  Sandy Rashty, "Idan Ofer donates £25m to London business school"  The Jewish Chronicle, 2 Οκτωβρίου του 2013
13. ↑  "Kenon Holdings Ltd (KEN)" Reuters.
14. 1 2 3 4  Eran Hazran "In Surprise Move, Israel Corp. Will List Spin-off Kenon in Tel Aviv" Haaretz, 14 Οκτωβρίου του 2014.
15. ↑  "Holdings" Kenon Holdings.
16. ↑  Colum Murphy"Israel Corp.’s Idan Ofer Reiterates Support for Chinese Car Maker Qoros" The Wall Street Journal.
17. ↑  "China’s Newest Car Brand: Qoros" The Wall Street Journal, 28 Νοεμβρίου του 2011.
18. ↑  Naomi Mapstone, "Peru’s Inkia Energy sells $300m bond" The Financial Times, 30 Μαρτίου του 2011.
19. ↑  "Home - Rocky Mountain Institute – Carbon War Room: Founders" rmi.org
20. ↑  Patrick. "Project Famalicão: The story so far and what it could mean for the future of Portuguese football". portugoal.net.
21. 1 2  Hazani, Golan (1 Ιουλίου 2018). "Israeli Billionaire Idan Ofer Acquires Portuguese Second League Soccer Club". CTECH - www.calcalistech.com.
22. ↑  "Idan Ofer increases hold on Atletico Madrid | TradeWinds". TradeWinds | Latest shipping and maritime news.
23. ↑  "Israel's wealthiest man Idan Ofer set to move to London amid tax row". The Independent. 9 Απριλίου 2013.
24. ↑  "זיהום נחל אשלים: כיל התעלמה מ־20 שנה של התרעות על אסון מתקרב בנגב".  m.calcalist.co.il.
25. ↑  "Environment Ministry document: Acid leaks found at Dead Sea chemical site". Israel National News.
26. ↑  "This Could Be Used by Future Historians Analyzing Israeli Decadence". Haaretz. 28 Αυγούστου 2019.
27. ↑  Avrial, Eytan "הפקרות: זה מה שלא סיפרו לכם על מסיבת הענק של עידן עופר במיקונוס", The Marker,
28. ↑  Avriel, Eytan "הפקרות: זה בשירות עידן עופר: ריגול עסקי אחרי שר האוצר והחשכ"לית", The Marker
29. 1 2 3 4  Della Bradshaw, Adam Palin, "Idan Ofer gives £25m to London Business School" The Financial Times, 26 Σεπτεμβρίου του 2013.
30. 1 2  "Idan Ofer donates $40 million to London Business School" The Times of Israel.
31. ↑  "ADVISORY BOARD" Αρχειοθετήθηκε 2019-04-04 στο Wayback Machine. Sotheby's